પાવી જેતપુર : પાવી જેતપુર તાલુકાના હીરપરી ગામની કોલેજીયન યુવતી બોડેલી કોલેજના પરીક્ષા આપી પોતાના ઘરે જતી રહી હતી ત્યારે રસ્તામાં મોટી અમરોલ યુવાને રસ્તો રોકી મારી સાથે લગ્નની કેમ ના પાડે છે ? તેમ કહી પાડી દઇ મોઢામાં પ્રવાહી રેડી બેહોશ કરી દેતા ફરિયાદ થવા પામી છે. પ્રાપ્ત માહિતી અનુસાર પાવી જેતપુર તાલુકાના હીરપરી ગામની છોકરી બોડેલી કોલેજમાં પરીક્ષા આપી બપોરના ૨.૩૦ વાગ્યાના અરસામાં જેતપુર આવી ત્યાંથી તળાવ ફળિયામાં થઇ ઓરસંગ નદીના પટમાંથી પગદંડી રસ્તા ઉપર થઇ હીરપરી પોતાના ઘરે જતી હતી.